ΑΠΟΦΑΣΕΙΣ
Αριθμ. απόφ. 138/2023
Επικαιροποίηση ενιαίου τύπου ηλεκτρονικού αρχείου για την καταγραφή των υποθέσεων που χει-
ρίζεται κάθε Λειτουργός του Νομικού Συμβουλίου του Κράτους (Ν.Σ.Κ.).
Η ΠΡΟΕΔΡΟΣ
ΤΟΥ ΝΟΜΙΚΟΥ ΣΥΜΒΟΥΛΙΟΥ ΤΟΥ ΚΡΑΤΟΥΣ
Έχοντας υπόψη:
1. Τις διατάξεις:
α) Tων άρθρων 11, της παρ. 5 του άρθρου 26, της
παρ. 6 του άρθρου 78 και της παρ. 3 του άρθρου 122
του ν. 4831/2021 «Οργανισμός του Νομικού Συμβουλίου του Κράτους και κατάσταση των λειτουργών και των
υπαλλήλων του και άλλες διατάξεις» (Α’ 170),
β) της παρ. 6 του άρθρου 1 και του άρθρου 9 της υπ’
αρ. 9/10-1-2022 απόφασης της Προέδρου του Ν.Σ.Κ.
«Καθορισμός καθηκόντων των Λειτουργών του Νομικού
Συμβουλίου του Κράτους», (Β’ 55).
2. Την υπ’ αρ. 469/9-10-2019 απόφαση Προέδρου του
Ν.Σ.Κ. «Καθιέρωση ενιαίου τύπου ηλεκτρονικού αρχείου
για την καταγραφή των υποθέσεων που χειρίζεται κάθε
Λειτουργός του Ν.Σ.Κ.» (Β’ 3887).
3. Την ανάγκη επικαιροποίησης του ενιαίου τύπου
ηλεκτρονικού αρχείου καταγραφής των υποθέσεων των
Λειτουργών του Ν.Σ.Κ. που καθιερώθηκε με την ανωτέρω
απόφαση Προέδρου του Ν.Σ.Κ. και προσαρμογής του
στις οικείες ως άνω διατάξεις του ν. 4831/2021, προκειμένου να είναι ευχερής η σύνταξη της αναλυτικής
κατάστασης των εργασιών τους και της πορείας των
υποθέσεων που χειρίζονται, τόσο στην περίπτωση της
επισύναψης αυτής στο πρωτόκολλο παράδοσης, κατά
τη μετακίνηση ή μετάθεσή τους σε άλλη Υπηρεσιακή
Μονάδα ή οποιαδήποτε άλλη υπηρεσιακή μεταβολή ή
τη λήψη άδειας, όσο και στο πλαίσιο των υποχρεώσεών
τους προς τους Επιθεωρητές.
4. Το γεγονός ότι με την παρούσα δεν προκαλείται
δαπάνη σε βάρος του κρατικού προϋπολογισμού, αποφασίζουμε:
1. Οι Λειτουργοί του Ν.Σ.Κ. τηρούν υποχρεωτικά ηλεκτρονικό αρχείο, σε μορφή excel, για την καταγραφή των
υποθέσεων που χειρίζονται, το οποίο συμπληρώνεται
και ενημερώνεται ανελλιπώς και περιέχει τα στοιχεία
που αναφέρονται κατωτέρω, με τις αναγκαίες προσθήκες και προσαρμογές, ανάλογα και με τον βαθμό του
Λειτουργού του Ν.Σ.Κ. και το είδος των υποθέσεων που
χειρίζεται:
Α. Ελάχιστος αριθμός και ελάχιστο περιεχόμενο φύλλων του τηρούμενου ηλεκτρονικού αρχείου:
1ο φύλλο: υποθέσεις προς συζήτηση στα δικαστήρια
της Ευρωπαϊκής Ένωσης, στο Ευρωπαϊκό Δικαστήριο
των Δικαιωμάτων του Ανθρώπου, στον Άρειο Πάγο, στο
Συμβούλιο της Επικρατείας, στο Ελεγκτικό Συνέδριο, στα
πολιτικά και ποινικά δικαστήρια ουσίας, συμπεριλαμβανομένων των υποθέσεων με προθεσμία προκατάθεσης
προτάσεων, στα διοικητικά δικαστήρια, στα διαιτητικά
δικαστήρια και σε επιτροπές με διάδικο την Ελληνική
Δημοκρατία (Ελληνικό Δημόσιο),
2ο φύλλο: υποθέσεις των οποίων δεν έχει προσδιοριστεί η συζήτηση στα ανωτέρω δικαστήρια ή επιτροπές,
3ο φύλλο: υποθέσεις συζητηθείσες, για τις οποίες αναμένεται η έκδοση απόφασης ή πορίσματος στα αυτά ως
άνω δικαστήρια ή επιτροπές, κατά περίπτωση,
4ο φύλλο: υποθέσεις προς ενέργεια ή παρακολούθηση, με ή χωρίς προθεσμία, με ανάλογη επισήμανση των
ενδεδειγμένων ενεργειών,
5ο φύλλο: ερωτήματα,
6ο φύλλο: υποθέσεις που τέθηκαν στο αρχείο ή μεταχρεώθηκαν σε άλλον Λειτουργό,
7ο φύλλο: επιτροπές ή συμβούλια
Ως προς τα ανωτέρω 1ο, 2ο και 3ο φύλλα είναι δυνατή
και η καταγραφή των υποθέσεων σε χωριστό φύλλο για
κάθε δικαιοδοσία/δικαστήριο/επιτροπή.
Β. Ελάχιστος αριθμός και ελάχιστο περιεχόμενο των
στηλών κάθε φύλλου του τηρούμενου ηλεκτρονικού
αρχείου:
Αριθμός φακέλου Γραφείου, ημερομηνία χρέωσης,
όνομα αντιδίκου, αντικείμενο υπόθεσης, δικαστήριο/
επιτροπή, δικάσιμος/συνεδρίαση, προθεσμία, προσδιοριστικά στοιχεία δικογράφου ή ερωτήματος, αποτέ-
λεσμα (αριθμός απόφασης/γνωμοδότησης), άσκηση
ενδίκων μέσων (με αναφορά της ημεροχρονολογίας
άσκησής τους), έκδοση πρακτικού ή πράξης (με αναφορά των στοιχείων και της ημεροχρονολογίας αυτών),
λοιπές ενέργειες, παρατηρήσεις (επεξεργασία πρωτότυπου ή δυσχερούς νομικού ζητήματος, εκκρεμείς προς
προσδιορισμό αιτήσεις αναιρέσεις ή επίσπευση αυτών,
αναβολές κ.α.).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Μαρτίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 1681
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1681/20.03.2023
2. Ηλεκτρονικό αρχείο, που περιέχει το υπό στοιχεία
1.Α. και Β. ελάχιστο αριθμό και περιεχόμενο φύλλων και
στηλών, πλην των 6ου και 7ου φύλλων, επισυνάπτεται
στο πρωτόκολλο παράδοσης των Λειτουργών του Ν.Σ.Κ.,
σε περίπτωση υπηρεσιακών μεταβολών ή λήψης αδειών,
σύμφωνα με την παρ. 9 του άρθρου 1 της απόφασης
Προέδρου του Ν.Σ.Κ., με αριθμό 9/2022 (Β’  55).
3. Ηλεκτρονικό αρχείο, που περιέχει το υπό στοιχεία
1.Α. και Β. ελάχιστο αριθμό και περιεχόμενο φύλλων και
στηλών, γνωστοποιείται στους Επιθεωρητές των Λειτουργών, σύμφωνα με την παρ. 6 του άρθρου 78 του
ν. 4831/2021, στο τέλος κάθε δικαστικού έτους, καθώς
και κάθε φορά που τους ζητείται αναλυτική κατάσταση
των εργασιών τους ή στο πλαίσιο διενέργειας έκτακτης
επιθεώρησης, με τις αναγκαίες προσαρμογές (ανάλογα
με το εάν αφορά σε συγκεκριμένο δικαστικό έτος ή επιθεωρούμενο διάστημα).
Στην περίπτωση αυτή, επιπροσθέτως:
i. Στο φύλλο καταγραφής των υποθέσεων που συζητήθηκαν (3ο φύλλο), κατά το επιθεωρούμενο δικαστικό
έτος ή διάστημα, διατηρούνται οι εγγραφές των υποθέσεων και μετά την έκδοση απόφασης ή πορίσματος και
ανεξάρτητα από την καταχώριση των εν λόγω υποθέσεων και στα οικεία φύλλα καταγραφής της πορείας τους.
ii. Προστίθενται τα εξής φύλλα καταγραφής με το υπό
στοιχεία 1.Β. ελάχιστο περιεχόμενο στηλών:
8ο φύλλο: ένδικα βοηθήματα και μέσα, που ασκήθηκαν,
9ο φύλλο: πρακτικά, πράξεις και επισημειωματικές
πράξεις, που συντάχθηκαν.
4. Εναλλακτικά, ο Λειτουργός δύναται να τηρεί ενιαίο
ηλεκτρονικό αρχείο, σε μορφή excel, για την καταγραφή
του συνόλου των υποθέσεων που χειρίζεται, στο οποίο
περιέχονται οι υπό στοιχείο 1Β. στήλες, καθώς και στήλη
στην οποία αναγράφεται το στάδιο ή η κατηγορία της
υπόθεσης (με τίτλους αντίστοιχους προς αυτούς των υπό
στοιχείο 1.Α. φύλλων), και εφαρμόζονται φίλτρα, έτσι
ώστε να είναι ευχερής η κατηγοριοποίηση των υποθέσεων που χειρίζεται ο Λειτουργός με τη δημιουργία των
υπό στοιχείο 1Α. φύλλων και η σύνταξη των ηλεκτρονικών αρχείων που ορίζονται στις παραγράφους 2 και 3
της παρούσας.
5. Με την έναρξη ισχύος της παρούσας, η υπ’ αρ.
469/2019 (Β’ 3887) απόφαση του Προέδρου του Ν.Σ.Κ.,
καταργείται.
6. Η παρούσα ισχύει από 01-09-2023.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 10 Μαρτίου 2023
Η Πρόεδρος
ΕΥΓΕΝΙΑ ΒΕΛΩΝΗ

[Source: 20230201681.pdf | Tokens: 5699]